CELEX: 32011D0004(01)
Language: da
Date: 2011-03-31 00:00:00
Title: 2011/227/EU: Den Europæiske Centralbanks afgørelse af 31. marts 2011 om midlertidige foranstaltninger vedrørende belånbarheden af omsættelige gældsinstrumenter, som er udstedt eller garanteret den irske stat (ECB/2011/4)

8.4.2011   
            
            
               DA
            
            
               Den Europæiske Unions Tidende
            
            
               L 94/33
            
         DEN EUROPÆISKE CENTRALBANKS AFGØRELSE
   af 31. marts 2011
   om midlertidige foranstaltninger vedrørende belånbarheden af omsættelige gældsinstrumenter, som er udstedt eller garanteret den irske stat
   (ECB/2011/4)
   (2011/227/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om oprettelse af Det Europæiske Fællesskab, særlig artikel 127, stk. 2, første led,
   under henvisning til statutten for Det Europæiske System af Centralbanker og Den Europæiske Centralbank (herefter »ESCB-statutten«), særlig artikel 12.1 og artikel 34.1, andet led, sammenholdt med artikel 3.1, første led, og artikel 18.2, og
   ud fra følgende betragtninger:
   
               (1)
            
            
               henhold til ESCB-statuttens artikel 18.1 kan Den Europæiske Centralbank (ECB) og de nationale centralbanker i medlemsstater, der har euro som valuta, udføre lånetransaktioner med kreditinstitutter og andre markedsdeltagere, hvor lån ydes mod passende sikkerhed. Kriterierne for sikkerhedens belånbarhed med henblik på Eurosystemets pengepolitiske operationer er fastsat i bilag I til retningslinje ECB/2000/7 af 31. august 2000 om Eurosystemets pengepolitiske instrumenter og procedurer (1) (herefter »dokumentationsgrundlaget«).
            
         
               (2)
            
            
               I henhold til kapitel 1.6 i Dokumentationsgrundlaget kan ECB’s Styrelsesråd til enhver tid ændre instrumenter, betingelser, kriterier og procedurer for gennemførelsen af Eurosystemets pengepolitiske operationer. I følge kapitel 6.3.1 i Dokumentationsgrundlaget forbeholder Eurosystemet sig ret til at bestemme, hvorvidt et værdipapir, en udsteder, en debitor eller en garant opfylder dets krav om høje kreditstandarder på grundlag af oplysninger af en hvilken som helst art, som det finder relevant.
            
         
               (3)
            
            
               Der hersker usædvanlige omstændigheder på det finansielle marked som følge af den irske stats budgetstilling i forbindelse med en justeringsplan med støtte fra medlemmerne af euroområdet og Den Internationale Valutafond, og markedets normale vurdering af værdipapirer udstedt af den irske stat er ude af funktion, hvilket har negative konsekvenser for det finansielle systems stabilitet. Denne ekstraordinære situation kræver en hurtig og midlertidig tilpasning af Eurosystemets pengepolitiske ramme.
            
         
               (4)
            
            
               Styrelsesrådet har vurderet det forhold, at den irske regering har vedtaget et økonomisk og finansielt justeringsprogram, som den har forhandlet sig frem til med Europa-Kommissionen, ECB og Den Internationale Valutafond, samt den irske regerings stærke forpligtelse til fuldt ud at gennemføre dette program. Styrelsesrådet har også vurderet og godkendt den irske stats gennemførelse af programmet hidtil. Styrelsesrådet har ligeledes, med udgangspunkt i Eurosystemets kreditrisikostyring, vurderet virkningerne af et sådant program på værdipapirer, som er udstedt af den irske stat. Styrelsesrådet anser programmet for at være hensigtsmæssigt, således at omsættelige gældsinstrumenter udstedt af den irske stat eller garanteret af den irske stat, set ud fra et kreditrisikostyringssynspunkt, bevarer en tilstrækkelig høj kvalitetsstandard til, at de fortsat kan være belånbare som sikkerhed for Eurosystemets pengepolitiske operationer, uanset eventuelle eksterne kreditvurderinger. Disse positive vurderinger danner grundlag for denne ekstraordinære, midlertidige suspensionsforanstaltning, som indføres med henblik på at bidrage til finansielle institutioners soliditet og herved styrke hele det finansielle markeds stabilitet samt beskytte disse institutioners kunder. ECB bør dog nøje overvåge, at den irske regering fortsat opfylder sin forpligtelse til fuldt ud at gennemføre det økonomiske og finansielle justeringsprogram, som ligger til grund for disse foranstaltninger.
            
         
               (5)
            
            
               Denne afgørelse gælder midlertidigt, indtil Styrelsesrådet vurderer, at det finansielle systems stabilitet giver mulighed for en normal anvendelse af Eurosystemets ramme for pengepolitiske operationer —
            
         VEDTAGET DENNE AFGØRELSE:
   Artikel 1
   Suspension af visse bestemmelser i dokumentationsgrundlaget
   1.   Eurosystemets mindstekrav til grænseværdier for kreditkvalitet, der er angivet i reglerne om omsættelige aktiver i Eurosystemets rammer for kreditvurdering i dokumentationsgrundlagets kapitel 6.3.2, suspenderes i overensstemmelse med artikel 2 og 3.
   2.   I tilfælde af uoverensstemmelse mellem denne afgørelse og Dokumentationsgrundlaget er førstnævnte afgørende.
   Artikel 2
   Fortsat belånbarhed som sikkerhed af omsættelige gældsinstrumenter, der er udstedt af den irske stat
   Eurosystemets grænseværdi for kreditkvalitet finder ikke anvendelse på omsættelige gældsinstrumenter, der er udstedt af den irske stat. Sådanne aktiver udgør belånbar sikkerhed med henblik på Eurosystemets pengepolitiske operationer, uanset deres eksterne kreditvurdering.
   Artikel 3
   Fortsat belånbarhed som sikkerhed af omsættelige gældsinstrumenter, der er garanteret af den irske stat
   Eurosystemets grænseværdi for kreditkvalitet finder ikke anvendelse på omsættelige gældsinstrumenter, der er udstedt af enheder i Irland og fuldt ud garanteret af den irske stat. En garanti, der er stillet af den irske stat, er fortsat underlagt kravene i dokumentationsgrundlagets afsnit 6.3.2. Sådanne aktiver udgør belånbar sikkerhed med henblik på Eurosystemets pengepolitiske operationer, uanset deres eksterne kreditvurdering.
   Artikel 4
   Ikrafttræden
   Denne afgørelse træder i kraft den 1. april 2011.
   
      Udfærdiget i Frankfurt am Main, den 31. marts 2011.
      
         Jean-Claude TRICHET
         
            Formand for ECB
         
      
   
   
      (1)  EUT L 310 af 11.12.2000, s. 1.